**Zápisnica z rokovania Valného Zhromaždenia**

**Obecný úrad Dolná Poruba - Pestovateľská pálenica spol. s.r.o., so sídlom v Dolnej**

**Porube č. 61, IČO: 31444971**

ktoré sa konalo dňa 17.09.2013 od 16,00 hod. do 17,00 hod. v sídle Obecného úradu Dolná Poruba.

*Prítomní:*

- konateľ spoločnosti: JUDr. Miroslav Kopčan

- členovia Valného zhromaždenia – poslanci obecného zastupiteľstva Obce Dolná Poruba:

Milan Suchý, Ing. Pavol Gago, Mgr. Peter Martinák, Ing. Eva Bačíková, Roman Hrbáček

- účtovníčka Pestovateľskej pálenice spol. s.r.o. a Obce Dolná Poruba: Vániová Zuzana

- Hlavný kontrolór obce: Anna Ďurovcová

Rokovanie valného zhromaždenia spoločnosti s ručením obmedzeným otvoril konateľ spoločnosti JUDr. Miroslav Kopčan, ktorý zároveň prítomných privítal a predniesol program rokovania valného zhromaždenia ( ďalej len VZ ). Za overovateľov zápisnice určil Ing. Pavla Gagu a Mgr. Petra Martináka, písaním zápisnice poveril Zuzanu Vániovú.

*Program rokovania:*

1. Otvorenie

2. Voľba overovateľov zápisnice

3. Schválenie programu

4. Výročná správa za rok 2012 a schválenie riadnej účtovnej závierky za

rok 2012 a rozhodnutie o rozdelení zisku

5. Vyhodnotenie páleničiarskeho roka 2012-2013

6. Schválenie nenávratného finančného príspevku 600,- €ur pre TJ Slovan Dolná Poruba

7. Prehodnotenie ceny za 1 la vyrobeného alkoholu

8. Informácie konateľa spoločnosti

9. Diskusia

10. Ukončenie VZ

1. **Otvorenie**

Na úvod konateľ spoločnosti JUDr. Miroslav Kopčan konštatuje, že valné zhromaždenie bolo zvolané zákonným spôsobom a má uznášaniaschopnú právomoc, vzhľadom na to, že VZ je 100% spoločníkom spoločnosti.

**2. Voľba overovateľov zápisnice**

Konateľ spoločnosti JUDr. Miroslav Kopčan predniesol návrh na voľbu overovateľov zápisnice a písaním zápisnice, ktorý valné zhromaždenie jednomyseľne schválilo. Za overovateľov zápisnice určil  Ing. Pavla Gagu a Mgr. Petra Martináka, písaním zápisnice poveril Zuzanu Vániovú.

**3. Schválenie programu**

Valné zhromaždenie jednomyseľne schválilo predložený program rokovania VZ.

**4. Výročná správa za rok 2012 a schválenie riadnej účtovnej závierky za rok 2012 a rozhodnutie o rozdelení zisku**

Konateľ spoločnosti JUDr. Miroslav Kopčan predložil valnému zhromaždeniu na schválenie výročnú správu za účtovné obdobie k 31.12.2012 ( príloha č. 1 ) a vyhodnotenie riadnej účtovnej závierky spoločnosti s ručením obmedzeným Pestovateľská pálenica za rok 2012 s tým, že celkové výnosy boli dosiahnuté v objeme 41 355,62 € a celkové náklady predstavujú výšku 30 440,48 €. Spoločnosť s.r.o. vykazuje za rok 2012 kladný hospodársky výsledok : zisk vo výške + 10 915,14 € ( príloha č. 2 ). V zmysle spoločenskej zmluvy je spoločnosť povinná doplniť rezervný fond z čistého zisku vykázaného v riadnej účtovnej závierke za rok 2012, a to o sumu určenú v spoločenskej zmluve vo výške 5 % z čistého zisku, čo predstavuje sumu 545,75 € . Zvyšnú časť zisku vo výške 10 369,39€ valné zhromaždenie rozhodlo previesť na účet 428 - Nerozdelený zisk minulých rokov.

**5. Vyhodnotenie páleničiarskeho roka 2012-2013**

Účtovníčka spoločnosti – Zuzana Vániová informovala prítomných s výrobným listom celkovej výroby liehu počas páleničiarskej sezóny júl 2012 - jún 2013.Celkovo sa vyrobilo 22 036,85 la liehu, celkové tržby z pálenia predstavujú výšku 174 515,21 EUR, spotrebná daň z liehu, ktorá bola odvedená štátu predstavuje sumu 118 998,99 EUR ( príloha č. 3 ). Rozdiel sú tržby zaúčtované do výnosov spoločnosti v celkovej sume 55 516,22 EUR.

Hospodárenie spoločnosti je rozdelené do jednotlivých stredísk:

Za stredisko pálenica: náklady pálenice predstavujú sumu 25 856,89 EUR a výnosy boli dosiahnuté vo výške 55 519,49 EUR. Rozdiel je zisk vo výške + 29 662,60 EUR .

Za stredisko fekálne vozidlo: náklady predstavujú výšku 3 256,38 EUR, výnosy boli dosiahnuté vo výške 5 879,17 EUR , rozdiel je zisk vo výške + 2 622,79 EUR.

Za stredisko Pošta Partner: Náklady spolu predstavujú výšku: 7 411,07 EUR, výnosy boli dosiahnuté vo výške 5 838,94 EUR. Rozdiel je strata vo výške : -1 572,13 EUR .

Za stredisko Multicara: náklady predstavujú výšku 859,41EUR, výnosy boli dosiahnuté vo výške 30,- EUR, rozdiel je strata vo výške : - 829,41 EUR.

***Celkové hospodárenie spoločnosti s.r.o. za všetky strediská za páleničiarsky rok 2012/2013:***

**celkové náklady** prestavujú sumu **37 383,75 EUR**,

**celkové výnosy** boli dosiahnuté vo výške **67 267,60 EUR** a

**hospodársky výsledok za** páleničiarsky **rok 2012-2013** predstavuje **zisk vo výške + 29 883,85 EUR**.

**6.** **Schválenie nenávratného finančného príspevku pre žiacke mužstvo TJ Slovan Dolná Poruba**

Konateľ spoločnosti JUDr. Miroslav Kopčan predložil Valnému zhromaždeniu žiadosť Futbalového oddielu TJ Slovan Dolná Poruba o poskytnutie nenávratného finančného príspevku pre družstvá žiakov a mužstvo dospelých vo výške 600 €, ktorý bude použitý na pokrytie nákladov spojených s organizačným zabezpečením a nákupom základného športovo-technického vybavenia uvedených celkov, úhradou cestovného pre realizačný tím žiackeho družstva, ako aj s čiastočnou revitalizáciou hracej plochy ( príloha č. 4 ). Valné zhromaždenie žiadosť jednomyseľne schválilo.

**7. Prehodnotenie ceny za 1 la vyrobeného alkoholu**

Valné zhromaždenie na svojom zasadnutí prehodnotilo cenu za služby pri pestovateľskom spracovaní ovocných kvasov a vzhľadom k tomu, že cena za služby bola upravená a navýšená od 01.01.2013 v zmysle prijatého uznesenia č. 8/2012, ( príloha č. 5 ), naďalej zostáva nezmenená a je stanovená nasledovne:

cena za 1 la spotrebná daň z liehu (½) 5,40 €

poplatok za pálenie 2,60 €

celková cena za 1 la vyrobeného alkoholu 8,00 €

**8. Informácie konateľa spoločnosti**

Konateľ spoločnosti JUDr. Miroslav Kopčan informoval prítomných o otvorení páleničiarskej sezóny 2013/2014 a to dňom 17.09.2013, o vykonaných prácach v priestoroch Pestovateľskej pálenice spol. s r.o. pred otvorením páleničiarskej sezóny 2013-2014 a informoval ich o nevyhnutných prácach vynaložených na začatie výroby destilátu. Okrem toho podal informácie o prijatí troch páleníkov na základe Dohody o vykonaní práce. Hlavným páleníkom naďalej zostáva Rudolf Belák, bytom Dolná Poruba č. 99, pomocným páleníkom zostáva Kopčan Jozef, bytom Dolná Poruba č. 135 a Vladimír Čupalka, bytom Dolná Poruba 44. Odmena pre páleníkov za 1 la vypáleného alkoholu je 0,34 € a hlavnému páleníkovi Rudolfovi Belákovi patrí na viac mesačná odmena vo výške 50 € za vedenie agendy v zmysle pracovnej náplne pracovníka.

Konateľ spoločnosti JUDr. Miroslav Kopčan informoval prítomných členov VZ o zakúpení pracovného stroja JCB – 2CX, ktorý je zaregistrovaný na spoločnosť Pestovateľskej pálenice s.r.o..

Vzhľadom k tomu, že spoločnosť má doplnený predmet podnikania o činnosti , ktoré je možné vykonávať uvedeným pracovným strojom, valné zhromaždenie schválilo i cenu za práce vykonané pracovným strojom JCB – 2 CX nasledovne:

1.) cena za práce vykonané pracovným strojom JCB – 2 CX – 1 hodina 15,- € ( pre občanov s trvalým pobytom v Dolnej Porube )

2.) cena za práce vykonané pracovným strojom JCB – 2 CX – 1 hodina 20,- € ( pre občanov mimo Obce Dolná Poruba )

3.) cena za práce vykonané pracovným strojom JCB – 2 CX – 1 hodina 30,- € ( pre podnikateľské subjekty )

**9. Diskusia**

V diskusii konateľ spoločnosti JUDr. Miroslav Kopčan informoval členov valného zhromaždenia, že systém chladenia v pálenici je naplánovaný do budúcna. Informácie konateľa valné zhromaždenie zobralo na vedomie.

**10. Ukončenie VZ**

Konateľ spoločnostiJUDr. Miroslav Kopčan ukončil zasadnutie valného zhromaždenia.

O priebehu valného zhromaždenia bola spísaná táto zápisnica, podpísaná konateľom spoločnosti, overovateľmi zápisnice a zapisovateľkou.

V Dolnej Porube, dňa 17.09.2013

Konateľ spoločnosti: JUDr. Miroslav Kopčan .....................................

Overovatelia zápisnice: Ing. Pavol Gago ......................................

Mgr. Peter Martinák ......................................

Zapísala: Zuzana Vániová, zapisovateľka VZ .....................................

**Uznesenie z Valného zhromaždenia Obecného úradu Dolná Poruba – Pestovateľská pálenica spol. s r.o. konaného dňa 17.09.2013**

**Uznesením č. 1/2013** valné zhromaždenie

**s c h v a ľ u j e**

A) Návrh na voľbu

a) Overovateľov zápisnice: Ing. Pavla Gagu, Mgr. Petra Martináka

b) zapisovateľa zápisnice valného zhromaždenia: Zuzanu Vániovú

B) Program rokovania valného zhromaždenia

C) Výročnú správu za účtovné obdobie 2012 a riadnu účtovnú závierku spoločnosti s ručením obmedzeným Pestovateľská pálenica za rok 2012.

D) Prídel do zákonného rezervného fondu 5% z čistého zisku za rok 2012 vo výške 545,75 €.

E) Previesť zvyšnú časť čistého zisku za rok 2012 v sume 10 369,39 € na účet 428 – Nerozdelený zisk minulých rokov.

**Hlasovanie:**

Valné zhromaždenie schválilo uznesenie jednomyseľne.

**Uznesením č. 2/2013** valné zhromaždenie

**b e r i e n a  v e d o m i e**

vyhodnotenie výroby destilátu v Pestovateľskej pálenici spol. s r.o. Dolná Poruba za obdobie

júl 2012 – jún 2013, kde:

***Celkové hospodárenie spoločnosti s.r.o. za všetky strediská za páleničiarsky rok 2012/2013:***

**celkové náklady** prestavujú sumu **37 383,75 EUR**,

**celkové výnosy** boli dosiahnuté vo výške **67 267,60 EUR** a

**hospodársky výsledok za** páleničiarsky **rok 2012-2013** predstavuje **zisk vo výške + 29 883,85 EUR**.

**Uznesením č. 3/2013** valné zhromaždenie

**s c h v a ľ u j e**

žiadosť Futbalového oddielu TJ Slovan Dolná Poruba o poskytnutie nenávratného finančného príspevku pre družstvo žiakov a mužstvo dospelých vo výške 600 €, ktorý bude použitý na pokrytie nákladov spojených s organizačným zabezpečením a nákupom základného športovo-technického vybavenia uvedených celkov, úhradou cestovného pre realizačný tím žiackeho družstva, ako aj s čiastočnou revitalizáciou hracej plochy.

**Hlasovanie:**

Valné zhromaždenie schválilo uznesenie jednomyseľne.

**Uznesením č. 4/2013** valné zhromaždenie

**s c h v a ľ u j e**

celkovú cenu za 1 la vyrobeného alkoholu v zložení:

cena za 1 la spotrebná daň z liehu (½) 5,40 €

poplatok za pálenie 2,60 €

celková cena za 1 la vyrobeného alkoholu 8,00 €

**Hlasovanie:**

Valné zhromaždenie schválilo uznesenie jednomyseľne.

**Uznesením č. 5/2013** valné zhromaždenie

**b e r i e n a  v e d o m i e**

A) Informáciu konateľa spoločnosti JUDr. Miroslava Kopčana o otvorení páleničiarskej sezóny 2013/2014 dňom 17.09.2013

B) Informácie konateľa spoločnosti JUDr. Miroslava Kopčana o vykonaných prácach v priestoroch Pestovateľskej pálenice spol. s r.o. pred otvorením páleničiarskej sezóny 2013-2014

C) Informácie konateľa spoločnosti JUDr. Miroslava Kopčana o prijatí troch páleníkov: Rudolfa Beláka, bytom Dolná Poruba č. 99, Jozefa Kopčana, bytom Dolná Poruba č.135 a Vladimíra Čupalku , bytom Dolná Poruba 44.

D) Odmenu pre páleníkov za 1 la vypáleného alkoholu 0,34 €, hlavnému páleníkovi na viac patrí mesačná odmena vo výške 50 € za vedenie agendy v zmysle pracovnej náplne pracovníka.

E) Informácie konateľa spoločnosti JUDr. Miroslava Kopčana o probléme prítoku čistej vody na chladenie pri pálení ovocných kvasov, systém chladenia je naplánovaný do budúcna.

**Uznesením č. 6/2013** valné zhromaždenie

**s c h v a ľ u j e**

1.) cenu za práce vykonané pracovným strojom JCB – 2 CX – 1 hodina 15,- € ( pre občanov s trvalým pobytom v Dolnej Porube )

2.) cenu za práce vykonané pracovným strojom JCB – 2 CX – 1 hodina 20,- € ( pre občanov mimo Obce Dolná Poruba )

3.) cenu za práce vykonané pracovným strojom JCB – 2 CX – 1 hodina 30,- € ( pre podnikateľské subjekty )

**Hlasovanie:**

Valné zhromaždenie schválilo uznesenie jednomyseľne.

V Dolnej Porube, dňa 17.09.2013

Zapísala: Zuzana Vániová, zapisovateľka VZ ............................

...................................................

JUDr. Miroslav Kopčan

konateľ spoločnosti